
KLAIPĖDOS MIESTO GATVIŲ PAVADINIMŲ LENTELĖS, GATVIŲ PAVADINIMŲ SU PASTATŲ NUMERIAIS LENTELĖS, GATVIŲ KRYPTIES NUORODOS IR JŲ TVIRTINIMO DARBŲ 
TECHNINĖ SPECIFIKACIJA

	1. Bendri duomenys:

	1.1
	Veiklos zona
	Klaipėdos miestas

	1.2
	Bendra informacija
	1. Gatvių pavadinimų lentelės, gatvių pavadinimų su pastatų numeriais lentelės ir gatvių krypties nuorodos gaminamos ir įrengiamos vadovaujantis Klaipėdos miesto vizualinės informacijos bei komercinių nuorodų projektu (toliau – Projektas).
2. Gatvių pavadinimų lentelės, gatvių pavadinimų su pastatų numeriais lentelės ir gatvių krypties nuorodų dislokavimo zonos skirstomos atsižvelgiant į Vizualinės informacijos įrenginių bei komercinių nuorodų reglamentavimo zonų planą:
· Miesto centras ir senamiestis;
· Naujamiestis ir verslo komercinė;
· Miesto prieigos;
· Miesto parkai ir skverai.
3. Gatvių pavadinimų lentelių, gatvių pavadinimų su pastatų numeriais lentelių ir gatvių krypties nuorodų dislokavimo schemos, įrangos tipai, pavadinimai, techniniai parametrai ir detalizavimas (pagal atskiras zonas) pateikiamos Projekte.

	2. Reikalavimai pirkimui

	2.1
	Pagrindiniai reikalavimai
	1.  Gatvių pavadinimų lentelės, gatvių pavadinimų su pastatų numeriais lentelės ir gatvių krypties nuorodų charakteristikos:
· žaliava – cinkuota skarda 1 mm; 
· PVC lipnios plėvelės grafika;
· Spalvinė skalė parinkta pagal Projekte nustatytas dislokavimo zonas:
Fonas – RAL 9003 PVC baltą šviesą atspindinti lipni plėvelė.
Pavadinimas (tekstas) – RAL 9004 juoda spalva.
Senamiesčio ir centrinės miesto dalies spalvinis kodas – RAL 3011 raudona spalva.
Naujamiesčio, verslo komercinė ir prieigų dalies spalvinis kodas – RAL 5003 mėlyna spalva.
· gatvės pavadinimai rašomi MYRIAD PRO COND (Bold) baltos spalvos šriftu tamsiame fone (fono spalva žymi miesto zoną);
· gatvės namų numeriai rašomi MYRIAD WEB (Bold) juodos spalvos šriftu, namų numeracijos seka – MYRIAD WEB (Normal) šriftu;
· gatvės krypties nuorodų pavadinimai rašomi MYRIAD PRO COND (Bold) juodos spalvos šriftu, namų numeracijos seka  – MYRIAD WEB (Normal) šriftu. Visi šrifto dydžiai numatyti Projekto modulinėje komponavimo schemoje.
2. Gatvių pavadinimų lentelės, gatvių pavadinimų su pastatų numeriais lentelės ir gatvių krypties nuorodos bus eksploatuojamos lauko sąlygomis ir privalo būti atsparios aplinkos poveikiui, spalvinė skalė turi būti pritaikyta pagal Projekte nustatytas dislokavimo zonas.

	2.2.
	Bendrieji reikalavimai
	1. Darbus vykdyti saugiai, laikantis visų darbo saugos reikalavimų.
2. Būtina užtikrinti pėsčiųjų ir eismo saugumą, naudoti laikinus kelio ženklus (esant poreikiui), atitvėrimus ir individualias apsaugos priemones. 
3. Gatvių pavadinimų lentelėms, gatvių pavadinimų su pastatų numeriais lentelėms ir gatvių krypties nuorodoms turi galioti 5 metų garantija.
4. Gatvių pavadinimų lentelės, gatvių pavadinimų su pastatų numeriais lentelės ir gatvių krypties nuorodos gaminamos ir tvirtinamos tik gavus perkančiosios organizacijos raštišką užsakymą (el. paštu), kuriame nurodomas gatvės pavadinimas, gatvių pavadinimų lentelių, gatvių krypties nuorodų kiekis ir tvirtinimo vietos.
5. Gatvių pavadinimų lentelės, gatvių pavadinimų su pastatų numeriais lentelės  nukabinimo vietoje atlikti pastato nukabintos vietos dažymą, parinkus atspalvį pagal RAL spalvų paletę ir iš anksto suderinus su Užsakovu. Pastato dažymui perkančioji organizacija dažams nustato minimalius aplinkos apsaugos kriterijus, nurodytus Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualia redakcija), XIII skyrius „Statybinės medžiagos“ 17 p. Dažai (17.1 p. ir 17.2 p. nurodyti reikalavimai taikomi ta apimti, kiek tai susiję su pastato dažymu išorėje):
[bookmark: part_1458655f31a8430987755beed16af2d5]17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:
	Eil. Nr.
	Produkto aprašymas
	LOJ ribinė vertė, g/l (įskaitant vandenį)

	1.
	Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos
	15

	2.
	Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos
	60

	3.
	Išorinių sienų mineraliniam pagrindui skirtos dangos
	30

	4.
	Vidaus ir (ar) išorės apdailos ir padengimo dažai medienai ir metalui
	90

	5.
	Vidaus apdailos lakai ir medienos beicai, įskaitant neskaidrius medienos beicus
	75

	6.
	Išorės apdailos lakai ir medienos beicai, įskaitant neskaidrius medienos beicus
	90

	7.
	Vidaus ir išorės plonasluoksniai medienos beicai
	75

	8.
	Gruntai ir rišamieji gruntai
	15

	9.
	Rišamieji gruntai
	15

	10.
	Vienkomponentės dangos dengimo medžiagos
	100

	11.
	Dvikomponentės reaktyviosios dangos, skirtos specialiam galutiniam naudojimui (pvz., grindims)
	100

	12.
	Dekoratyvinės dangos
	90

	13.
	Antikoroziniai dažai
	80


17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059). 
[bookmark: part_8200cf302de9434983c17f4b230252e4][bookmark: part_f0962204cb96422ca360e26e795aca65][bookmark: part_f150b9c45eba4aac8dae63edfc4a9b8b]Galimi atitiktį nurodytiems reikalavimams įrodantys dokumentai, pateikiami sutarties vykdymo metu: gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti darbą, sąrašas ir dokumentai, įrodantys, kad priemonės ir (ar) produktai atitinka nustatytus reikalavimus, arba kiti lygiaverčiai įrodymai.
6. Darbų atlikimo metu susidariusios atliekos (nukabintos gatvės pavadinimo lentelės ir gatvių krypties nuorodos, išmontuotas gatvių krypties nuorodos stovas ir kitos atliekos) tvarkomos taip, kad nepatektų į aplinką; rūšiuojamos jų susidarymo vietoje; perduodamos atliekų tvarkytojams (jeigu privaloma – turėti atliekų atidavimą pagrindžiančius dokumentus). Visos susidariusios atliekos turi būti tvarkomos laikantis visų galiojančių įstatymų, atliekų tvarkymo taisyklių, Klaipėdos miesto tvarkymo ir švaros taisyklių.
7. Nukabintos gatvės pavadinimo lentelės ir gatvių krypties nuorodos, išmontuotas gatvių krypties nuorodos stovas ir (ar) jų detalės, virtusios atliekomis (t. y. pasibaigus jų gyvavimo ciklui), turi būti tinkamai paruošti pakartotinai naudoti ar perdirbti: nukabinant, išmontuojant objektus, turi būti galimybė atskirti dalis, turinčias aplinkai kenksmingų medžiagų, išrūšiuoti, o kitas detales atiduoti tolesniam perdirbimui ar paruošimui pakartotinai naudoti.

